Danmarks herrelandslag i ishockey

Danmarks herrelandslag i ishockey er det nasjonale ishockeylaget til Danmark, og representerer landet i internasjonale ishockeyturneringer. Landslaget blir administrert av Danmarks Ishockey Union (DIU), som ble opprettet i 1949. Danmark har vært medlem av Det internasjonale ishockeyforbundet (IIHF) siden 1946.

Kort historikk 
Den første landskampen ble spilt i februar 1949, og resultatet ble hele 0-47 mot Canada i Stockholm, noe de fulgte opp med tap 1-25 mot Østerrike.

Danmark spilte så i VMs lavere divisjoner de kommende tiårene. Etter seieren i B-VM i 2002, tilhører man nå A-gruppen, der de har vært siden. I VM i ishockey 2003 sjokkåpnet de mot USA der de vant 5-2. Senere i dette VM spilte de uavgjort 2-2 mot Canada.

Rivalisering

Norge

Da Danmark lenge har vært en underdog i historisk forstand, og først for nylig har begynt å prestere bedre mot de bedre nasjonene i A-gruppen, så har rivaliseringen mellom Danmark og Norge en særlig stilling.

I mange år var Norge meget overlegne i forhold til danskene. Mens Norge oppholdte seg i B-VM (med enkelte få opphold i C-VM) og kvalifiserte seg til vinter-OL, oppholdte Danmark seg i lang tid i C-VM. De tre eneste gangene de møttes i offisielle VM-kamper var da Norge var i korte opphold i C-VM: 1973 (14−2-seier), 1975 (uavgjort 5−5) og 1986 (7−0-seier). 

Rivaliseringen begynte for alvor den 4. april 1989, da Norge arrangerte B-VM på hjemmebane. Med overskriften «Lett match, Norge!» ble kampen  beskrevet av Aftenposten som «den eneste VM-kampen for Norge som kan få betegnelsen lett. Danskene har til nå spilt svakere enn ventet - det til tross for at det egentlig ikke var ventet noe som helst av dem. Danmarks mål er å berge plassen i B-puljen.» Kampen skulle vise seg å bli en tett affære som ble avgjort av en kontroversiell matchvinnende 3−2-scoring av Stephen Foyn i siste sekund av kampen. Norge sikret seg senere i turneringen opprykk til A-VM for 1990, og ville forbli her (med korte opphold i B-VM i 1991 og 1998) inntil 2001, hvor de rykket ned til divisjon I for 2002.

Danmark ville få sin hevn ved VM divisjon I 2002, hvor favoritten Norge og Danmark igjen møttes om opprykk til elitedivisjonen. Til tross for det som ble omtalt som «det beste hockeylandslaget noengang» på papiret, og en kamp med en skuddstatistikk på 42-23 i norsk favør, vant Danmark 4−3 over Norge 19. april 2002, og sikret seg opprykk dagen etter da de beseiret Ungarn. Norge derimot måtte vente tre år før de rykket opp til A-VM etter seier ved B-VM i 2005.

Siden Norge returnerte til elitedivisjonen i 2006 har rivaliseringen intensivert, og Norge har gått seirende ut i alle fem offisielle landskamper mot Danmark (fire VM-kamper og en OL-kvalifiseringskamp). I 2006 ble Danmark slått med sifrene 6−3, hvilket sendte Norge til kvalifiseringsrunden mens Danmark måtte spille i nedrykksrunden. Neste møte var under OL-kvalifiseringen i Oslo i februar 2009, hvor gruppen skulle avgjøres i den siste kampen mellom Norge og Danmark, som begge hadde vunnet sinne to første kamper. Til tross for å ligge under både 0−1 og 1−2 så kom Norge sterkt tilbake, og ledet av Patrick Thoresens hattrick vant Norge til sist kampen 5−3 og var dermed kvalifisert til OL.

Ved VM i 2009 møttes de igjen, og denne gangen var danskene sugne på revansje etter tapet i OL-kvalifikasjonen. I en tett og dramatisk kamp tok Danmark ledelsen tre ganger fulgt av tre norske utlikninger, hvoretter Norge tok ledelsen for så å bli fulgt av en dansk utlikning. Kampen ble først avgjort 1 minutt og 6 sekunder i forlengningen da kaptein Tommy Jakobsen scoret vinnermålet som igjen sendte Norge til kvalifiseringsrunden Danmark igjen måtte spille i nedrykksrunden.

Det skulle gå tre år før de møttes igjen i VM, og denne gangen var Norge klare for kvartfinale mens Danmark hadde klart å berge plassen i A-puljen. Ledet av Patrick Thoresens mål og 3 assists endte kampen til sist 6-2 i norsk favør - en kamp som også omfattet et masseslagsmål hvor Ole-Kristian Tollefsen og danske Jannik Hansen var involvert. Thoresen ville igjen bli helten da de møttes i VM året etter. Med kun 2 minutter igjen av en hardt utkjempet og tett kamp scoret han det avgjørende 3−2-målet. Etter kampen uttalte Martin Røymark følgende: «jeg hater danskene. Det gjør vi alle sammen. Derfor er det ekstra deilig å slå dem. De er breiale, spiller smågrisete og tror de er så jævlig gode. Da er det godt å sette dem på plass.» Han forklarte senere at han ikke hatet danskene, «men at de har bra lag på samme nivå som oss, så det blir stor rivalisering» og ga skylden for uttalelsene etter kampen på adrenalin.

Stab

Nåværende stab

Landslagstrenere

Kilde: Podnieks, Andrew; Nordmark, Birger: IIHF Guide & Record Book 2013, side 64.

Noen spillere 
Mikkel Bødker
Jesper Damgaard
Lars Eller
Jannik Hansen
Peter Hirsch
Frans Nielsen 
Peter Regin
Kim Staal

VM-turneringer 
 1949 – A-VM i Sverige – nr. 10 (sist), 3 kamper, 0 seiere, 0 uavgjorte, 3 tap, 4 mål, 70 innslupne mål, 0 poeng. 
 1962 – B-VM i USA – nr. 6 (sist), 5 kamper, 0 seiere, 0 uavgjorte, 5 tap, 9 mål, 42 innslupne mål, 0 poeng.
 1963 – C-VM i Østerrike – nr. 3 (bronse), 5 kamper, 3 seiere, 0 uavgjorte, 2 tap, 22 mål, 31 innslupne mål, 6 poeng.
 1966 – C-VM i Jugoslavia – nr. 2 (sølv), 4 kamper, 2 seiere, 0 uavgjorte, 2 tap, 21 mål, 21 innslupne mål, 4 poeng.
 1967 – C-VM i Frankrike – nr. 2(sølv), 4 kamper, 2 seiere, 0 uavgjorte, 2 tap, 19 mål, 24 innslupne mål, 4 poeng.
 1969 – C-VM i Jugoslavia – nr. 6 (sist), 5 kamper, 0 seiere, 0 uavgjorte, 5 tap, 7 mål, 32 innslupne mål, 0 poeng.
 1970 – C-VM i Romania – nr. 5, 6 kamper, 1 seiere, 1 uavgjorte, 4 tap, 20 mål, 22 innslupne mål, 3 poeng.
 1971 – C-VM i Nederland – nr. 7 (nest sist), 7 kamper, 2 seiere, 0 uavgjorte, 5 tap, 33 mål, 26 innslupne mål, 4 poeng.
 1972 – C-VM i Romania – nr. 6 (nest sist), 6 kamper, 1 seiere, 0 uavgjorte, 5 tap, 11 mål, 33 innslupne mål, 2 poeng.
 1973 – C-VM i Nederland – nr. 7 (nest sist), 7 kamper, 0 seiere, 2 uavgjorte, 5 tap, 22 mål, 58 innslupne mål, 2 poeng.
 1975 – C-VM i Bulgaria – nr. 6 (nest sist), 6 kamper, 1 seiere, 1 uavgjorte, 4 tap, 31 mål, 33 innslupne mål, 3 poeng.
 1976 – C-VM i Polen – nr. 4 (nest sist), 4 kamper, 1 seiere, 0 uavgjorte, 3 tap, 16 mål, 24 innslupne mål, 2 poeng.
 1977 – C-VM i Danmark – nr. 2 (sølv), 6 kamper, 5 seiere, 1 uavgjorte, 0 tap, 61 mål, 15 innslupne mål, 11 poeng.
 1978 – C-VM i Spania – nr. 3 (bronse), 7 kamper, 4 seiere, 1 uavgjorte, 2 tap, 56 mål, 25 innslupne mål, 9 poeng.
 1979 – B-VM i Romania – nr. 8, 7 kamper, 1 seiere, 0 uavgjorte, 6 tap, 16 mål, 36 innslupne mål, 2 poeng.
 1981 – C-VM i Kina – nr. 4 , 7 kamper, 3 seiere, 1 uavgjorte, 3 tap, 36 mål, 27 innslupne mål, 7 poeng.
 1982 – C-VM i Spania – nr. 3 (bronse), 7 kamper, 4 seiere, 1 uavgjorte, 2 tap, 35 mål, 20 innslupne mål, 9 poeng.
 1983 – C-VM i Ungarn – nr. 4, 7 kamper, 4 seiere, 0 uavgjorte, 3 tap, 24 mål, 26 innslupne mål, 8 poeng.
 1985 – C-VM i Frankrike – nr. 5, 7 kamper, 3 seiere, 0 uavgjorte, 4 tap, 16 mål, 23 innslupne mål, 6 poeng.
 1986 – C-VM i Spania – nr. 5, 7 kamper, 5 seiere, 0 uavgjorte, 2 tap, 35 mål, 25 innslupne mål, 10 poeng. 
 1987 – C-VM i Danmark – nr. 2 (sølv), 7 kamper, 5 seiere, 1 uavgjorte, 1 tap, 47 mål, 23 innslupne mål, 11 poeng.
 1989 – B-VM i Norge – nr. 8 (sist), 7 kamper, 0 seiere, 0 uavgjorte, 7 tap, 9 mål, 44 innslupne mål, 0 poeng.
 1990 – C-VM i Ungarn – nr. 2 (sølv), 8 kamper, 7 seiere, 0 uavgjorte, 1 tap, 55 mål, 14 innslupne mål, 14 poeng.
 1991 – C-VM i Danmark  – nr. 1 (gull), 8 kamper, 7 seiere, 1 uavgjorte, 0 tap, 71 mål, 13 innslupne mål, 15 poeng.
 1992 – B-VM i Østerrike – nr. 4, 7 kamper, 4 seiere, 0 uavgjorte, 3 tap, 23 mål, 24 innslupne mål, 8 poeng.
 1993 – B-VM i Nederland – nr. 4, 7 kamper, 4 seiere, 0 uavgjorte, 3 tap, 38 mål, 22 innslupne mål, 8 poeng.
 1994 – B-VM i Danmark  – nr. 5, 7 kamper, 3 seiere, 0 uavgjorte, 4 tap, 31 mål, 27 innslupne mål, 6 poeng.
 1995 – B-VM i Slovakia – nr. 5, 7 kamper, 3 seiere, 0 uavgjorte, 4 tap, 30 mål, 28 innslupne mål, 6 poeng.
 1996 – B-VM i Nederland – nr. 6, 7 kamper, 1 seiere, 1 uavgjorte, 5 tap, 14 mål, 38 innslupne mål, 3 poeng.
 1997 – B-VM i Polen – nr. 8 (sist), 7 kamper, 0 seiere, 0 uavgjorte, 7 tap, 19 mål, 44 innslupne mål, 0 poeng.
 1998 – B-VM i Slovenia – nr. 4, 7 kamper, 3 seiere, 1 uavgjorte, 3 tap, 18 mål, 24 innslupne mål, 7 poeng.
 1999 – B-VM i Danmark  – nr. 1 (gull), 7 kamper, 6 seiere, 1 uavgjorte, 0 tap, 30 mål, 12 innslupne mål, 13 poeng.
 2000 – A-VM kval i Frankrike, nr. 4 (sist), 3 kamper, 1 seiere, 0 uavgjorte, 2 tap, 9 mål, 12 innslupne mål, 2 poeng.
 2000 – B-VM i Polen – nr. 5, 7 kamper, 2 seiere, 2 uavgjorte, 3 tap, 22 mål, 19 innslupne mål, 6 poeng.
 2001 – B-VM i Frankrike – nr. 3 (bronse), 5 kamper, 3 seiere, 0 uavgjorte, 2 tap, 23 mål, 14 innslupne mål, 6 poeng.
 2002 – B-VM i Ungarn – nr. 1 (gull), 5 kamper, 5 seiere, 0 uavgjorte, 0 tap, 40 mål, 10 innslupne mål, 10 poeng.
 2003 – A-VM i Finland – nr. 11, 6 kamper, 1 seiere, 1 uavgjorte, 4 tap, 13 mål, 27 innslupne mål, 3 poeng.
 2004 – A-VM i Tsjekkia- nr. 12, 6 kamper, 1 seiere, 0 uavgjorte, 5 tap, 10 mål, 36 innslupne mål, 2 poeng.
 2005 – A-VM i Østerrike – nr. 14, 6 kamper, 2 seiere, 1 uavgjorte, 3 tap, 12 mål, 20 innslupne mål, 5 poeng.
 2006 – A-VM i Latvia – nr. 13, 6 kamper, 2 seiere, 1 uavgjorte, 3 tap, 17 mål, 19 innslupne mål, 5 poeng.
 2007 – A-VM i Russland – nr. 10, 6 kamper, 2 seiere, 4 tap, 15 mål, 29 innslupne mål, 6 poeng.
 2008 – A-VM i Canada – nr. 12, 6 kamper, 1 seiere, 1 sudden death-/seier, 4 tap, 15 mål, 28 innslupne mål, 5 poeng.
 2009 – A-VM i Sveits -

VM-statistikk

1949-2006

2007-

Referanser 

Landslag i ishockey
Ishockey i Danmark
Danske landslag